
PËR DISA NDRYSHIME NË VENDIMIN NR.43, DATË 21.2.1999, TË KËSHILLIT TË MINISTRAVE, “PËR MBULIMIN E VLERËS Së MALLRAVE TË SHOQËRIVE HUAMARRËSE, TË VJEDHURA E TË GRABITURA NË DEPOT E DREJTORISË SË PËRGJITHSHME TË REZERVAVE SHTETËRORE”

Në mbështetje të nenit 100 të Kushtetutës, të neneve 21 dhe 27, të ligjit nr. 8379, datë 29.7.1998, “Për hartimin dhe zbatimin e buxhetit të shtetit në Republikën e Shqipërisë” dhe të nenit 7, të ligjit nr.8554, datë 10.12.1999, “Për buxhetin e shtetit për vitin 2000”, me propozimin e zëvendëskryeministrit dhe ministër i Punës dhe Çështjeve Sociale, Këshilli i Ministrave

V E N D O S I:

Në vendimin nr.43, datë 21.1.1999, të Këshillit të Ministrave, bëhen këto ndryshime:
- Pika 2 ndryshohet si vijon:
“2.Fondi në vlerë, sipas pikës 1 të këtij vendimi, të mbulohet nga gjendja në valutë e llogarisë likujduese të Drejtorisë së Përgjithshme të Rezervave Shtetërore, pranë Bankës Kombëtare Tregtare, me emërtimin “Fond kundërparti për kompensim dhe blerje”, gjendja e së cilës, pas kryerjes së veprimit si më sipër, derdhet e tëra në buxhetin e shtetit.”.
- Pika 3 ndryshohet si vijon:
“3. Ngarkohet Ministria e Financave për ndjekjen dhe zbatimin e këtij vendimi.”.
Ky vendim hyn në fuqi menjëherë.

